
รายงานการประชุมสภาองค์การบริหารส่วนตำบลแม่ฟ้าหลวง
สมัยสามัญ สมัยที่ 3 ครั้งที่ 2/๒๕64 ประจำปี พ.ศ.๒๕64
วันพุธที่ 11 เดือนสิงหาคม พ.ศ. 2564
ณ ห้องประชุมสภาองค์การบริหารส่วนตำบลแม่ฟ้าหลวง
-------------------------------

ผู้มาประชุม 
1. นายพงษ์ศักดิ์

อภิสวัสดิ์สุนทร

ประธานสภา อบต.แม่ฟ้าหลวง
2. นายประเสริฐ

คำลือ


รองประธานสภา อบต.แม่ฟ้าหลวง




3. นายสัจจา

นวลลม


สมาชิกสภา อบต. หมู่ที่ ๑



4. นายอดุลย์

อภิพรรัตน์

สมาชิกสภา อบต. หมู่ที่ ๒
5. นายชาญชัย

จิราวัฒนาการ

สมาชิกสภา อบต. หมู่ที่ ๒
6. นายวันชัย

ปรีชาสถาพรกุล

สมาชิกสภา อบต. หมู่ที่ ๓ 



7. นายไพโรจน์

เมธีกิตติคุณ

สมาชิกสภา อบต. หมู่ที่ ๓



8. นายฐากร

เดชพัฒนกิจ

สมาชิกสภา อบต. หมู่ที่ ๔



9. นายสุรชัย

สุขนภาสวัสดิ์

สมาชิกสภา อบต. หมู่ที่ ๕



10.นางสาวศุภรัตน์
จะพือ


สมาชิกสภา อบต. หมู่ที่ ๕ 



11.นายธงชัย

วิบูลจิตเจริญ

สมาชิกสภา อบต. หมู่ที่ ๗



12.นายฉลอง

แสงยะ


สมาชิกสภา อบต. หมู่ที่ ๘



13. นายอาผ่า

อาจอ


สมาชิกสภา อบต. หมู่ที่ ๙ 



14. นายรัชพล

วิเศษเพิ่มพร

สมาชิกสภา อบต. หมู่ที่ ๑๐
15. นายสุเทพ

อยู่ลือ


สมาชิกสภา อบต. หมู่ที่ ๑๑
16. นายมานะ

อยู่ลือ


สมาชิกสภา อบต. หมู่ที่ ๑๑
17. นายอาจา

มาเยอ


สมาชิกสภา อบต. หมู่ที่ ๑๒




18. นายอาผ่า

มาเยอ


สมาชิกสภา อบต. หมู่ที่ ๑๒



19. นายชัยมงคล
อภิสิริพัฒนา

สมาชิกสภา อบต. หมู่ที่ ๑๔




20. นายอดิศร

อินทร์บุญ

สมาชิกสภา อบต. หมู่ที่ ๑๕



21. นายดี

แสงสว่าง

สมาชิกสภา อบต. หมู่ที่ ๑๕



22. นางสาวอนุธิดา
วรุณพรฐิตามร

สมาชิกสภา อบต. หมู่ที่ ๑๖




23. นางมาริสา

ไอ่แสน


สมาชิกสภา อบต. หมู่ที่ ๑๖
24. นางสาวฐิติรัตน์
บุญชัย


สมาชิกสภา อบต. หมู่ที่ ๑๗
25. นางสาวจามจุรี
ศรีใส


สมาชิกสภา อบต. หมู่ที่ ๑๘
26. นายสมคิด

เจริญดี


สมาชิกสภา อบต. หมู่ที่ ๑๘



27. นายอนุชิต

ลิจาง


สมาชิกสภา อบต. หมู่ที่ ๑๙



28.นายอาตือ

อยู่ลือ


สมาชิกสภา อบต. หมู่ที่ ๑9



29.นายเผ่าพันธ์ธิน
ธรรมบัณฑิต

เลขานุการสภาฯ อบต.แม่ฟ้าหลวง



ผู้ไม่มาประชุม



-ไม่มี

ผู้เข้าร่วมประชุม



1. นายวีรชิต

วรัญชิตกูล

นายก อบต.แม่ฟ้าหลวง



2. นายวิทยา

วิเศษเจริญธรรม

รองนายก อบต.แม่ฟ้าหลวง




3. นายนพพล

พิมลสกุลรักษา

รองนายก อบต.แม่ฟ้าหลวง



4. นายสุภาพ

ตาสามดี


เลขานุการ นายกอบต.แม่ฟ้าหลวง



5. นายธมลชัย

ชัยสุวรรณ์

หัวหน้าสำนักปลั






6. นางสาวกมลวรรณ
วังมณี


ผู้อำนวยการกองคลัง



7. นายอุทัย

ทะวะดี


ผู้อำนวยการกองช่าง



8. นายอรรถวุฒิ

แผ่นทอง

ผู้อำนวยการกองการศึกษาฯ



9. นายธิติพงษ์

กุสาปัน


นักจัดการงานทั่วไปชำนาญการ
10. นางวิรภัทร

บุตรจันทร์

นักวิชาการตรวจสอบภายใน
ปฏิบัติการ
เริ่มประชุมเวลา 09.30 น.
ตามเวลาที่ประธานสภาฯ นัดประชุมสภาฯ สมัยสามัญ สมัยที่ 3 ครั้งที่ 2/2564 ประจำปี พ.ศ.๒๕64 เลขานุการสภาองค์การบริหารส่วนตำบลแม่ฟ้าหลวง ได้ตรวจสอบผู้ลงชื่อแล้วครบองค์ประชุม จึงเรียนเชิญสมาชิกสภาองค์การบริหารส่วนตำบล         แม่ฟ้าหลวง เข้าห้องประชุมและเชิญประธานสภาฯ กล่าวเปิดการประชุมและดำเนินการประชุม ตามระเบียบวาระการประชุม ดังนี้
ประธานสภาฯ 
1.1 สถานการณ์ไวรัสโคโรนา 2019

- คณะกรรมการโรคติดต่อจังหวัดเชียงราย การจัดกิจกรรมต่างๆ ต้องมีจำนวนคนไม่เกิน 20 คน ประกาศใช้ตั้งแต่วันที่ 3 สิงหาคม 2564 หากไม่มีความจำเป็นก็จะไม่มีการประชุมฯ เพื่อให้เป็นไปตามประกาศฯ ครับ 


- ผู้ที่ได้รับการรักษาจากศูนย์พักคอย (Community Isolation : CI) และผ่านการตรวจเชื้อโควิดโดยหน่วยงานสาธารณสุข และมีเอกสารรับรองให้แล้ว ศูนย์ฯ จะส่งกลับภูมิลำเนาตามทะเบียนบ้าน

- โรงพยาบาลแม่ฟ้าหลวง แจ้งว่าประชาชน อายุ 12-18 ปี ลงทะเบียนผ่านแอปพลิ       เคชันหมอพร้อม สามารถรอคิวฉีดวัคซีนป้องกันไวรัสโควิด ปัจจุบันมีกลุ่มเสี่ยงฯ ลงทะเบียนแล้วจำนวนประมาณหกร้อยกว่าคน


1.2 การประเมินหมู่บ้านปลอดยาเสพติด

ขอให้หมู่บ้านที่ได้รับการประเมินเตรียมความพร้อมในแต่ละด้าน และคณะกรรมการประเมินจะดำเนินการตรวจตามแผน ที่ได้แจ้งให้ท่านทราบไปแล้ว
/ปลัด อบต. …
-3-

ปลัด อบต.
- ขออนุญาตเสริมเรื่องศูนย์พักคอยครับ การกักตัวจะมี 2 แบบ 1. (Community Isolation : CI) เป็นการกักตัว ณ ศูนย์พักคอยที่รัฐจัดสรรให้ผู้ที่ติดเชื้อโควิด และแพทย์ประเมินแล้วอาการดีขึ้นก็จะให้กลับไปรักษาตัวที่บ้าน 2.(Home Isalation : HI)      เป็นการกักตัว ณ สถานที่หมู่บ้านจัดไว้ให้ บ้านพัก หรือที่อยู่อาศัยของตนเอง ประเด็นปัญหาคือชาวบ้านจะไม่ยอมรับให้มากักตัวในหมู่บ้าน ซึ่งในทางกฎหมายจะกระทำไม่ได้ ดังนั้น หมู่บ้านควรจัดสถานที่สำหรับรับผู้ที่ออกมาจากศูนย์พักคอยให้ห่างไกลจากเขตชุมชน เพื่อความปลอดภัยและความสบายใจของชาวบ้าน ขอให้ท่านช่วยเหลือกันในชุมชนก่อนหากเกินศักยภาพ อบต.แม่ฟ้าหลวง จะพิจารณาช่วยเหลือเป็นรายกรณีไป เนื่องจากหากช่วยเหลือทุกกรณี อบต. มีงบประมาณไม่เพียงพอ ประกอบกับหน่วยงานได้จัดสรรงบประมาณช่วยเหลือศูนย์พักคอย และขอความร่วมมือทุกท่านประชาสัมพันธ์ให้ประชาชนในหมู่บ้านทราบด้วยครับ
ที่ประชุมฯ

รับทราบ
ระเบียบวาระที่ ๒ 
เรื่องรับรองรายงานการประชุม
ประธานสภาฯ
ขอให้ที่ประชุมตรวจและรับรองรายงานการประชุมสภา อบต.แม่ฟ้าหลวง สมัยสามัญ     สมัยที่ 3 ครั้งที่ 1/๒๕64 เมื่อวันที่ 4 สิงหาคม ๒๕64 ขอเชิญรองประธานสภาฯ            อ่านรายงานการประชุมสภาฯ  ให้สมาชิกสภา อบต.แม่ฟ้าหลวง ได้ตรวจอีกครั้งหนึ่ง
รองประธานสภาฯ
ได้อ่านรายงานการประชุมสภา อบต.แม่ฟ้าหลวง และไม่มีผู้ใดขอแก้ไข
ประธานสภาฯ
ถ้าไม่มีผู้ใดขอแก้ไข จึงขอมติที่ประชุมฯ ว่าจะรับรองรายงานการประชุมสภา อบต.       แม่ฟ้าหลวง สมัยสามัญ สมัยที่ 3 ครั้งที่ 1/๒๕64 เมื่อวันที่ 4 สิงหาคม ๒๕64                   โปรดยกมือขวาครับ
ที่ประชุมฯ
มีมติรับรองรายงานการประชุมสภา อบต.แม่ฟ้าหลวง สมัยสามัญ สมัยที่ 3                        ครั้งที่ 1/๒๕64 เมื่อวันที่ 4 สิงหาคม ๒๕64 จำนวน 27 คน งดออกเสียง ๑ เสียง (ประธานสภาฯ) 
ระเบียบวาระที่ ๓   
กระทู้ถาม
-  ไม่มี   
ระเบียบวาระที่ ๔  
เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ
ประธานสภาฯ
4.1 ผลการประชุมคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2565 ขอเชิญประธานคณะกรรมการแปรญัตติฯ ชี้แจงครับ
อดิศร อินทร์บุญ ส.อบต.ม.15
ประธานคณะกรรมการแปรญัตติ

ตามที่ผู้บริหารฯ ได้ยื่นญัตติเสนอร่างข้อบัญญัติฯ เพื่อนำมาบริหารงานกิจการและงบประมาณ  ตามอำนาจหน้าที่ขององค์การบริหารส่วนตำบลแม่ฟ้าหลวง และสภาฯ                ให้ความเห็นชอบในวาระที่ 1 รับหลักการ ในคราวประชุมสภาฯ สมัยสามัญ สมัยที่ 3  
/ ครั้งที่ 1/2564…

ครั้งที่ 1/2564 เมื่อวันที่ 4 เดือน สิงหาคม พ.ศ.2564  กำหนดให้ผู้บริหารและสมาชิกสภาฯ ท่านใด จะเสนอคำแปรญัตติ ก็ให้แจ้งเป็นหนังสือต่อประธานคณะกรรมการแปรญัตติฯ  ไม่น้อยกว่ายี่สิบสี่ชั่วโมง  นับแต่ที่ประชุมสภาฯ มีมติรับหลักการ ซึ่งสภา อบต.แม่ฟ้าหลวง ได้กำหนดให้ยื่นแปรญัตติข้อบัญญัติงบประมาณรายจ่าย ประจำปีงบประมาณ พ.ศ.2564  เริ่มตั้งแต่วันที่ 4  สิงหาคม 2564                    เวลา 13.30–16.30 น วันที่ 5 สิงหาคม 2564  เวลา 08.30–16.30 น. วันที่ 6 สิงหาคม 2564  เวลา 08.30–16.30 น. และวันที่ 9 สิงหาคม 2564 08.30-14.30 น.             (รวมเวลา 25 ชั่วโมง) รายงานผลการประชุมคณะกรรมการแปรญัตติร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.2565
และได้มีผู้บริหาร อบต. เสนอขอแปรญัตติ เรื่องการแก้ไขเพิ่มเติมคำแถลงประกอบงบประมาณรายจ่ายประจำปีส่วนของการแสดงการบริหารงบประมาณ  (ข้อ 2)        การบริหารงบประมาณในปีงบประมาณ พ.ศ.2564 ณ วันที่ 30 กันยายน พ.ศ.2564  แก้ไขเป็น การบริหารงบประมาณ ในปีงบประมาณ พ.ศ.2563  จำนวน 1 ข้อ คณะกรรมการแปรญัตติฯ ได้ร่วมกันพิจารณาแล้ว เห็นควรรับการเสนอคำขอแปรญัตติร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.2565 ของผู้บริหาร อบต. และเสนอต่อประธานสภา อบต.แม่ฟ้าหลวง          เพื่อพิจารณาในวาระที่ 2 และวาระที่ 3 ต่อไป
ที่ประชุมฯ

รับทราบ
ประธานสภาฯ
4.2 พิจารณาร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.2565 (วาระที่ 2 แปรญัตติ)  ตามที่ประธานคณะกรรมการแปรญัตติฯ แจ้งว่าผู้บริหาร อบต. เสนอแปรญัตติ ร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.2565 จึงขอให้ ผู้บริหารชี้แจงรายละเอียดการแปรญัตติให้ที่ประชุมทราบครับ
นายก อบต.
ขอมอบหมายนายวิทยา วิเศษเจริญธรรม รองนายก อบต.  ชี้แจงรายละเอียดครับ
นายวิทยา วิเศษเจริญธรรม รองนายก อบต.  ตามที่นายก อบต. ได้มอบหมายให้ข้าพเจ้าเสนอขอแปรญัตติ  เรื่อง ร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.2565 หัวข้อ คำแถลงงบประมาณ ประกอบงบประมาณรายจ่ายประจำปีงบประมาณ พ.ศ.2565 ข้อ 2. ข้อความเดิม การบริหารงบประมาณในปีงบประมาณ พ.ศ.2564 ณ วันที่ 30 กันยายน พ.ศ.2564   ขอแปรญัตติเป็น  การบริหารงบประมาณในปีงบประมาณ พ.ศ.2563 เนื่องจากกลุ่มงานพัฒนาระบบบัญชีท้องถิ่น กรมส่งเสริมการปกครองส่วนท้องถิ่น ได้มีการแก้ไขข้อมูลหน้าจัดทำคำแถลงประกอบงบประมาณรายจ่ายประจำปีส่วนของการแสดงการบริหารงบประมาณ เพื่อให้เป็นไปตามหนังสือที่ มท 0808.2/ว1095 ลงวันที่ 28 พฤษภาคม 2564 ขอได้โปรดนำเสนอต่อที่ประชุมสภาองค์การบริหารส่วนตำบลแม่ฟ้าหลวง เพื่อพิจารณาต่อไป
/ประธานสภาฯ...

ประธานสภาฯ
ตามที่นายวิทยา วิเศษเจริญธรรม รองนายก อบต.แม่ฟ้าหลวง เสนอขอแปรญัตติ       ส.อบต.ท่านใดมีข้อเสนอแนะ หรืออภิปราย หรือไม่ หากไม่มี ก็ขอมติที่ประชุมฯ เห็นชอบหรือไม่เห็นชอบการเสนอขอแปรญัตติดังกล่าว โปรดยกมือขวาครับ
ที่ประชุมฯ
มีมติเห็นชอบ การแปรญัตตินายวิทยา วิเศษเจริญธรรม รองนายก อบต.แม่ฟ้าหลวง จำนวน 27 คน งดออกเสียง ๑ เสียง (ประธานสภาฯ) 

4.3 พิจารณาร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.2565 (วาระที่ 3 ขั้นลงมติ)

ตามที่สภา อบต.แม่ฟ้าหลวง ได้รับหลักการแห่งร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.2565 ในคราวประชุมสภาฯ          สมัยสามัญ สมัยที่ 3  ครั้งที่ 1/2564 เมื่อวันที่ 4 เดือน สิงหาคม พ.ศ.2564  และมีการแปรญัตติ จำนวน 1 ข้อ ในวาระนี้ จึงขอให้สมาชิกสภา อบต.แม่ฟ้าหลวง พิจารณาลงมติว่าจะให้ความเห็นชอบร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ  พ.ศ.2565 หรือไม่ หากเห็นชอบโปรดยกมือขวาครับ
ที่ประชุมฯ
มีมติให้ความเห็นชอบ ร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.2565 จำนวน 27 เสียง งดออกเสียง 1 เสียง (ประธานสภาฯ)  
ระเบียบวาระที่ ๕
เรื่องที่เสนอใหม่ 
ประธานสภาฯ
5.1 พิจารณากันเงินโดยไม่ก่อหนี้ผูกพัน : ขอเชิญผู้บริหารชี้แจงรายละเอียดครับ
นายก อบต.
ขอมอบหมายผู้อำนวยการกองคลัง ชี้แจงรายละเอียดครับ
ผู้อำนวยการกองคลัง
ตามที่ สภา อบต.แม่ฟ้าหลวง ได้อนุมัติการโอนงบประมาณเพื่อตั้งจ่ายรายการใหม่ จำนวน 50 โครงการ งบประมาณ 5,979,400 บาท ในการประชุม สมัยสามัญ        สมัยที่ 3 ครั้งที่ 1/2564  งานพัสดุอยู่ระหว่างดำเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 ซึ่งเกรงว่าจะดำเนินการไม่ทันภายในปีงบประมาณ จึงเสนอพิจารณากันเงินโดยไม่ก่อหนี้ผูกพัน ตามระเบียบระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน  การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ “ข้อ 59  ในกรณีที่มีรายจ่ายหมวด     ค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพัน แต่มีความจำเป็นต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติ กันเงินต่อสภาท้องถิ่นได้อีก ไม่เกินระยะเวลาหนึ่งปี ดังนั้นงานพัสดุ  จึงขอให้ทุกท่านพิจารณากันเงินโดยไม่ก่อหนี้ผูกพัน จำนวน 50 โครงการ งบประมาณ 5,979,400 บาท (รายละเอียดตามเอกสารที่แจกให้ ส.อบต.ทุกท่าน)
/ปลัด อบต. ...

ปลัด อบต.
สาเหตุที่ต้องขอกันเงินโดยไม่ก่อหนี้ผูกพัน เนื่องจากปีนี้ได้รับจัดสรรเงินจากรัฐบาล    ไม่เป็นไปตามประมาณการรายรับและล่าช้า ทำให้การดำเนินการบางโครงการดำเนินการไม่ได้เนื่องจากสภาพอากาศไม่เอื้อในการดำเนินการ และอีกส่วนที่ขอกันเงินเป็นเงินเหลือจ่ายจากการจัดซื้อจัดจ้างโครงการต่างๆ ตามที่ได้แจ้งที่ประชุมครั้งที่ผ่านมา ดังนั้น เพื่อให้เป็นตามระเบียบระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น  พ.ศ. ๒๕๔๗    ข้อ 59 นำเข้าที่ประชุมฯ เพื่อพิจารณาในประเด็นดังกล่าว      
ประธานสภาฯ
การพิจารณากันเงินโดยไม่ก่อหนี้ผูกพัน ส.อบต. ท่านมีข้อเสนอแนะ หรืออภิปราย    เชิญครับ
นายวันชัย ส.อบต.ม.3
ในส่วนของการจัดซื้อครุภัณฑ์จากงบประมาณเหลือจ่าย อยากจะให้เพิ่มเติมการจัดซื้อถังออกซิเจนเคลื่อนที่ เนื่องจากในพื้นที่ของเรามีผู้ป่วยติดเตียงเพิ่มขึ้นเรื่อยๆ
ประธานสภาฯ
เรื่องถังออกซิเจน ก็ขอฝากผู้บริหาร อบต. พิจารณาดำเนินการให้เป็นไปตามระเบียบฯ ที่เกี่ยวข้อง ในงบประมาณ พ.ศ.2565 ครับ
ปลัด อบต.
เรื่องการจัดซื้อถังออกซิเจน อบต. รับทราบถึงความต้องการใช้ในพื้นที่ว่าไม่มีเพียงพอต่อการใช้งาน แต่ติดปัญหาในด้านงบประมาณ และหากจัดซื้อมาไว้จำนวนมากหากไม่ได้  ใช้งานจะเสื่อมสภาพ แต่ อบต. มีเครื่องผลิตออกซิเจนประจำที่ จำนวน 1 เครื่อง หมู่บ้านไหนมีผู้ป่วยติดเตียงและประสงค์จะใช้สามารถติดต่อได้ที่งานสาธารณสุข             อบต.แม่ฟ้าหลวง  ได้ครับ 
ประธานสภาฯ
การพิจารณากันเงินโดยไม่ก่อหนี้ผูกพัน ส.อบต. ท่านมีข้อเสนอแนะ หรืออภิปรายเพิ่มเติมอีกหรือไม่ หากไม่มีก็ขอมติที่ประชุมครับ
ที่ประชุมฯ
มีมติอนุมัติกันเงินโดยไม่ก่อหนี้ผูกพัน จำนวน 27 เสียง งดออกเสียง 1 เสียง (ประธานสภาฯ)  
ระเบียบวาระที่ 6 
เรื่องอื่น ๆ 
ประธานสภาฯ
ขอข้อมูลแผนพัฒนาหมู่บ้าน เพื่อจัดทำแผนพัฒนาท้องถิ่น พ.ศ.2566-2570   เชิญครับ
นักวิเคราะห์ฯ
ด้วยงานแผนงานและงบประมาณ จะดำเนินการจัดทำแผนพัฒนาท้องถิ่น                     ปีพ.ศ.2566-2570 เพื่อให้เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 ดังนั้นจึงขอให้ท่านจัดส่งแผนพัฒนาหมู่บ้าน ได้ที่งานแผนงานและงบประมาณ ตั้งแต่วันนี้ถึง วันที่ 31 สิงหาคม 2564 สำหรับแบบฟอร์มการเสนอแผนฯ ได้แนบกับเอกสารการประชุมในวันนี้ให้ทุกท่านแล้วครับ
/ประธานสภาฯ...

ประธานสภาฯ
เรื่องการจัดทำแผนฯ ขอให้ทุกท่านกรอกข้อมูลตามแบบฟอร์มที่แจกให้ หากมีข้อสงสัย ก็ให้สอบถามนักวิเคราะห์ฯ และขอให้จัดส่งภายในเวลาที่กำหนดเพื่อที่เจ้าหน้าที่จะได้นำไปจัดทำแผนพัฒนาท้องถิ่น ปีพ.ศ.2566-2570 ได้ตามระเบียบฯ ต่อไป
ที่ประชุมฯ
รับทราบ
ประธานสภาฯ
6.2 ประชาสัมพันธ์การจัดเก็บขยะมูลฝอยภายในตำบล ขอเชิญผู้รับผิดชอบชี้แจงรายละเอียดครับ
จ้างเหมาบริการงานสาธารณสุข  ขอประชาสัมพันธ์ตารางการเก็บขยะ โดยใช้รถเก็บขน เหลือจำนวน 1 คัน          โดยเริ่มตั้งแต่ วันที่ 1 กันยายน 2564 เพราะที่ผ่านมางานสาธารณสุข ได้ให้เจ้าหน้าที่งานเกษตรมาช่วยในการเก็บขนและปัจจุบันแต่ละงานก็มีภารกิจหน้าที่ของตนเองทำให้ไม่สามารถมาช่วยงานอื่นได้ จึงขอประชาสัมพันธ์ตารางการเก็บขยะ (ชี้แจงรายละเอียดตามเอกสารที่แจกให้ ส.อบต.ทุกท่าน)
ที่ประชุมฯ
รับทราบ
ประธานสภาฯ
ที่ประชุม มีท่านใดจะสอบถามเพิ่มเติมหรือไม่ 
ที่ประชุม
ไม่มี
ประธานสภาฯ
หากไม่มีท่านใดสอบถามหรือมีข้อเสนอแนะ ผมขอเลิกการประชุมฯ ครับ
เลิกประชุมเวลา 

13.00 น.

  (ลงชื่อ)  เผ่าพันธ์ธิน    ธรรมบัณฑิต จดรายงานการประชุม
            




        (นายเผ่าพันธ์ธิน    ธรรมบัณฑิต)

                 

      เลขานุการสภา อบต. แม่ฟ้าหลวง 
ลงชื่อ)    วันชัย  ปรีชาสถาพรกุล     กรรมการตรวจรายงานการประชุม

         (นายวันชัย  ปรีชาสถาพรกุล)
(ลงชื่อ)  อนุธิดา  วรุณพรฐิตามร      กรรมการตรวจรายงานการประชุม
  
      (นางสาวอนุธิดา  วรุณพรฐิตามร)
(ลงชื่อ)     สัจจา   นวลลม    กรรมการตรวจรายงานการประชุม
  
           (นายสัจจา   นวลลม) 
รับรองรายงานการประชุมครั้งที่ผ่านมา 


สมัยสามัญ สมัยที่ 3 ครั้งที่ 1/๒564 


    เมื่อวันที่  4 สิงหาคม ๒๕64


         


(ลงชื่อ)   พงษ์ศักดิ์  อภิสวัสดิ์สุนทร			  


                  (นายพงษ์ศักดิ์  อภิสวัสดิ์สุนทร)


      ประธานสภาองค์การบริหารส่วนตำบลแม่ฟ้าหลวง











